[pic] | EUROOPA ÜHENDUSTE KOMISJON |

Brüssel 18.9.2008

KOM(2008) 565 lõplik

2008/0177 (AVC)

Eelnõu:

NÕUKOGU OTSUS,

millega sõlmitakse vahepealne majanduspartnerlusleping ühelt poolt Euroopa Ühenduse ja selle liikmesriikide ning teiselt poolt SADCi majanduspartnerluslepinguga liitunud riikide vahel

(komisjoni esitatud)

SELETUSKIRI

Lisatud ettepanek kujutab endast õiguslikku vahendit ühelt poolt Euroopa Ühenduse ja selle liikmesriikide ning teiselt poolt SADCi majanduspartnerluslepinguga liitunud riikide vahelise vahepealse majanduspartnerluslepingu sõlmimiseks:

i) ettepanek võtta vastu nõukogu otsus vahepealse majanduspartnerluslepingu sõlmimise kohta.

SADCi riikidega sõlmitava majanduspartnerluslepingu üle peeti läbirääkimisi vastavalt Cotonou lepingus sätestatud eesmärkidele[1] ja nõukogu poolt 12. juunil 2002. aastal vastu võetud AKV riikidega peetavate majanduspartnerluslepingute läbirääkimiste suunistele. Läbirääkimised lõpetati 23. novembril 2007 majanduspartnerluslepingu parafeerimisega, seega enne Cotonou lepingu V lisas ettenähtud kaubanduskorra ja kõnealust kaubanduskorda käsitleva Maailma Kaubandusorganisatsiooni (WTO) erandkorra lõppemist 31. detsembril 2007.

Selle tulemusena lisati kõik SADCi majanduspartnerluslepinguga liitunud riigid (Botswana, Lesotho, Mosambiik, Namiibia ja Svaasimaa) nende riikide loendisse, mis on esitatud nõukogu 20. detsembril 2007. aastal vastu võetud majanduspartnerluslepingute kaudu turulepääsu määruse[2] 1. lisas. Kõnealustel riikidel võimaldati pääseda ühenduse turule majanduspartnerluslepingute raames alates 1. jaanuarist 2008. Nende riikide lisamine kõnealusesse loendisse muutub lõplikuks pärast seda, kui kõik lepinguosalised on vahepealse majanduspartnerluslepingu ratifitseerinud. See tagab ühesuguse ühtlustatud kaubanduskorra ELi piires, võimaldades paremaid turulepääsutingimusi mitmetele SADCi majanduspartnerluslepinguga liitunud riikidele, sealhulgas Mosambiigile ja Lesothole, keda ÜRO andmetel loetakse vähimarenenud riikide hulka kuuluvateks riikideks.

SADCi majanduspartnerlusleping on vahepealne majanduspartnerlusleping, mille kohaldamisala laiendatakse vastavalt 2008. aastal tervikliku majanduspartnerluslepingu üle toimuvate läbirääkimiste tulemustele. See sisaldab kõiki vajalikke meetmeid, et luua vabakaubanduspiirkond kooskõlas GATT 1994[3] artikli XXIV sätetega. Vahepealses majanduspartnerluslepingus käsitletaks ka tolli ja kaubanduse soodustamist, kaubanduse tehnilisi tõkkeid, sanitaar- ja fütosanitaarmeetmeid, jooksvaid makseid ja kapitaliliikumisi, samuti arengukoostööd ja institutsioonilisi sätteid.

Institutsioonilised sätted sisaldavad SADCi majanduspartnerluslepinguga liitunud riikide ja EÜ ühisnõukogu (edaspidi „ühisnõukogu”) loomist, mis kontrollib vahepealse majanduspartnerluslepingu rakendamist. Ühisnõukogu koosneb SADCi majanduspartnerluslepinguga liitunud riikide esindajatest ning nõukogu ja komisjoni liikmetest. Ühisnõukogu abistab SADCi majanduspartnerluslepinguga liitunud riikide ja EÜ kaubandus- ja arengukomitee.

Kuni vahepealse majanduspartnerluslepingu jõustumiseni, nähakse kõnealuse lepinguga ette selle lepingu ajutine kohaldamine.

Komisjoni arvates on läbirääkimiste tulemused rahuldavad ja vastavad nõukogu läbirääkimissuunistele ning ta palub nõukogul:

- sõlmida Euroopa Ühenduse nimel majanduspartnerlusleping.

Euroopa Parlamendil palutakse anda nõusolek vahepealse majanduspartnerluslepingu sõlmimiseks.

Kuna liikmesriigid on samuti lepinguosalised, peavad ka nemad oma riigis kehtivate menetluste kohaselt selle majanduspartnerluslepingu ratifitseerima.

2008/0177 (AVC)

Eelnõu:

NÕUKOGU OTSUS,

millega sõlmitakse vahepealne majanduspartnerlusleping ühelt poolt Euroopa Ühenduse ja selle liikmesriikide ning teiselt poolt SADCi majanduspartnerluslepinguga liitunud riikide vahel

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikleid 133 ja 181 koostoimes artikli 300 lõike 3 teise lõiguga,

võttes arvesse komisjoni ettepanekut[4],

võttes arvesse Euroopa Parlamendi nõusolekut[5]

ning arvestades järgmist:

(1) Nõukogu volitas 12. juunil 2002 komisjoni alustama läbirääkimisi AKV riikidega sõlmitavate majanduspartnerluslepingute üle.

(2) Läbirääkimised vahepealse majanduspartnerluslepingu üle on lõppenud ning majanduspartnerlusleping Euroopa Ühenduse ja selle liikmesriikide ning SADCi majanduspartnerluslepinguga liitunud riikide (Botswana, Lesotho, Namiibia, Svaasimaa ja Mosambiik) vahel (edaspidi „majanduspartnerlusleping”) parafeeriti 23. novembril 2007, Namiibia puhul 12. detsembril 2007.

(3) Kõnealust majanduspartnerluslepingut on enne selle jõustumist ajutiselt kohaldatud alates [..].

(4) Majanduspartnerlusleping tuleks sõlmida Euroopa Ühenduse nimel,

ON TEINUD JÄRGMISE OTSUSE:

Artikkel 1

Käesolevaga sõlmitakse ühenduse nimel Euroopa Ühenduse ja selle liikmesriikide ning SADCi majanduspartnerluslepinguga liitunud riikide vaheline vahepealne majanduspartnerlusleping.

Lepingu tekst on lisatud käesolevale otsusele.

Artikkel 2

Nõukogu eesistuja edastab Euroopa Ühenduse nimel lepingu artikli 105 lõikega 3 ettenähtud teatise.

Brüssel, […]

Nõukogu nimel

eesistuja

[…]

FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA

1. ETTEPANEKU NIMETUS:

NÕUKOGU OTSUS ühelt poolt Euroopa Ühenduse ja selle liikmesriikide ning teiselt poolt SADCi majanduspartnerluslepinguga liitunud riikide vahelise vahepealse majanduspartnerluslepingu sõlmimise kohta

2. EELARVEREAD:

Peatükk ja artikkel: 12/120

Kõnealuseks aastaks eelarves ettenähtud summa: 16 431 900 000 (2008. aasta eelarve)

3. FINANTSMÕJU

( Ettepanekul puudub finantsmõju

( Ettepanekul puudub finantsmõju kuludele, kuid sellel on finantsmõju tuludele; mõju tuludele on järgmine:

4. PETTUSEVASTASED MEETMED

Ühenduste finantshuvide kaitsmiseks pettuse ja muu eeskirjade eiramise eest võib komisjon läbi viia kohapealseid kontrollimisi ja inspekteerimisi vastavalt Euroopa Ühenduse ja selle liikmesriikide ning SADCi majanduspartnerluslepinguga liitunud riikide vahelise majanduspartnerluslepingu artiklile 29. Vajaduse korral teostab Euroopa Pettustevastane Amet (OLAF) uurimisi, mis peavad olema kooskõlas Euroopa Parlamendi ja nõukogu määrusega (EÜ) nr 1073/1999. Komisjon teeb korrapäraselt kontrollimisi dokumentide alusel ja kohapeal.

5. MUUD MÄRKUSED

Nõukogu määruse (EÜ) nr 1528/2007 vastuvõtmisega kõrvaldati kõik senised tollitariifid toodetele, mis on pärit neist AKV piirkondadest ja riikidest, kes viivad lõpule läbirääkimised majanduspartnerluslepingu või niisuguse lepingu üle, milles käsitletakse Maailma Kaubandusorganisatsiooni tingimustele vastavat kauplemise korda. Seepärast ei too käesolev ettepanek kaasa täiendavat finantsmõju.

[1] Cotonous 23. juunil 2000 allkirjastatud ja Luxembourgis 25. juunil 2005 läbivaadatud AKV-EÜ partnerlusleping.

[2] Nõukogu määrus 1528/2007.

[3] Üldine tolli- ja kaubanduskokkulepe (1994).

[4] ELT C […], […], lk […].

[5] ELT C […], […], lk […].